“Chelsi” yarimhimoyachisi Fransesk Fabregas o‘z jamoadoshi Eden Azarning kelajagi haqida o‘z fikrlarini bildirib o‘tdi. “Azar Messi va Ronaldu darajasiga chiqa olish qo‘lidan keladimi? Albatta. U ajoyib mavsumni o‘tkazdi. Umid qilamanki, keyingi mavsum yanada yaxshiroq bo‘ladi. U bizning yetakchimizdir. Mening fikrimcha, u jamoani kuchliroq qiladigan o‘yinchi. Eden keyingi mavsumda o‘zini Chempionlar ligasida ko‘rsatishi kerak va bu uning qo‘lidan keladi”, deb aytdi Sesk.